དྲ་ལམ་ན་ཉུལ་རྒྱུ་དགའ་ཞིང་བོད་ཀྱི་ཆ་འཕྲིན་རིག་གནས་ལ་དུང་བ་ཡོད་མཁན་ཞིག་ཡིན་ན་བསོད་ནམས་ཟླ་བའི་དྲ་ཚིགས།ཞེས་པ་དེ་ཡང་ཡང་མཐོང་མྱོང་བ་ཙམ་མ་ཟད་དྲ་ཚིགས་དེ་ནས་ཁྱེད་ལ་བློ་སྐྱེད་མང་པོ་ཐོབ་ཡོད།བོད་ཡིག་ཅན་གྱི་ཁ་པར་མ་དར་གོང་གི་ལོ་དུས་དེ་ནས་ངས་གློག་ཀླད་བརྒྱུད་དྲ་ཚིགས་དེ་རྙེད་ཅིང་ཀུ་ཤུ་དང་སེམ་སང་ཁ་པར་ཐོན་ནས་བོད་ཡིག་བཀོལ་སྤྱོད་ཇེ་བདེར་སོང་བའི་ན་ནིང་ད་ལོར་ངས་དྲ་ཚིགས་དེ་ཉིད་ནས་བློ་སྐྱེད་མང་པོ་ལེན་ཡོད།གུས་སྒེར་གྱི་སྲོང་བཙན་ཟིན་བྲིས།བཟོ་འདོད་དང་གཉེར་ཐུབ་པ་དེའང་དྲ་ཚིགས་དེ་ག་ནས་རིན་མེད་དྲ་ཚིགས་བཟོ་ཐབས་སྐོར་གྱི་ལམ་སྟོན་དེར་བལྟས་ནས་བཟོས་པ་ཡིན།ད་དུང་བརྙན་ཕབ་ལམ་ནས་འཆད་ཁྲིད།ལས་དང་པོ་བའི་གློག་ཀླད་སྤྱོད་སྟངས་དང་མཁོ་གལ་ཆེ་བའི་མཉེན་ཆས་སྤྱོད་སྟངས་སོགསཐོག་བཞག་འདུག་མོད།དྲ་བའི་བརྡ་རྟགས་སྐྱོ་བའི་ས་འདི་ག་ལས་ནི་དེ་དག་ཞིབ་ལྟ་བྱེད་པའི་སྐལ་བ་དེ་མ་རྙེད།